PIELIKUMS Nr.3

JĒKABPILS novada pašvaldības

2020.gada 29.oktobra Saistošajiem noteikumiem Nr.9/2020

“Grozījumi 2020.gada 23.janvāra saistošajos noteikumos Nr.1/2020

“Par Jēkabpils novada pašvaldības budžetu 2020.gadam”

**Paskaidrojuma raksts**

**Veikt grozījumus pamatbudžeta ieņēmumos (1.pielikums):**

1. Ieņēmumu kods 5.5.0.0. **EUR 3400.** Palielināt plānotos dabas resursu nodokļa ieņēmumus par dabas resursu ieguvi un vides piesārņošanu EUR 3400 apmērā.
2. Ieņēmumu kods 13.2.0.0. **EUR 227837.** Iekļaut ieņēmumos EUR 85000 no zemes īpašumu atsavināšanas pēc domes lēmumiem un izsoļu rezultātiem nekustamajos īpašumos “Apses” Rubenes pagastā, “Jaunrolandi” Ābeļu pagastā, “Jaunprodiņi” Rubenes pagastā, “Arāji” Dunavas pagastā, “Vecsīļi” Dignājas pagastā, “Radzītes” Leimaņu pagastā un citiem atbilstoši noslēgtajiem līgumiem un maksāšanas grafikiem. Par EUR 68310 palielināt ieņēmumus no grants realizācijas Leimaņu pagastā un Dignājas pagastā atbilstoši noslēgto līgumu nosacījumiem. Palielināt ieņēmumus par EUR 74527 no nekustamā īpašuma realizācijas pēc 2020.gada 30.jūlija domes lēmuma Nr.239 par meža cirsmas nekustamajā īpašumā “Rubenes kapsēta” Rubenes pagastā pārdošanu izsolē un 2020.gada 27.augusta domes lēmuma Nr.260 par meža cirsmu nekustamajā īpašumā “Ezeri” Zasas pagastā pārdošanu izsolē. Nekustamo īpašumu atsavināšana saskaņota ar Apvienojamo pašvaldību finanšu komisiju atbilstoši normatīvajos aktos noteiktajai kārtībai.
3. Ieņēmumu kods 18.6.0.0. EUR **395051**. Iekļaut ieņēmumos EUR 289756 pēc 2020.gada 29.septembra Ministru kabineta rīkojuma Nr.574 “Par mērķdotāciju sadalījumu pašvaldībām-pašvaldību izglītības iestādēm” novada izglītības iestāžu pedagogu darba samaksai un valsts sociālās apdrošināšanas obligātajām iemaksām četriem mēnešiem no 2020.gada septembrī līdz 2020.gada decembrim. Par EUR 6500 palielināt Labklājības ministrijas finansējumu pēc 2018.gada 18.decembra Ministru kabineta noteikumiem Nr.797 “Valsts atbalsta piešķiršanas kārtība pašvaldībām par sociālo pakalpojumu nodrošināšanu personas dzīvesvietā”. Samazināt plānotos valsts budžeta transfertus noteiktam mērķim par EUR 16221 nenotikušajiem Latvijas Skolu jaunatnes dziesmu un deju svētkiem 2020.gada vasarā. Atbilstoši Zemkopības ministrijas 2020.gada 21.septembra lēmumam Nr.4.1-29e/1936/2020 “Par Zivju fonda padomes 2020.gada 11.septembra sēdes lēmumiem par iesniegtajiem projektiem” iekļaut budžetā EUR 2545 Zivju fonda finansējumu projekta realizācijai. Par EUR 1037 palielināt ieņēmumus Eiropas Lauksaimniecības fonda lauku attīstībai finansētā projekta Nr.20-05-AL24-A019.2201-000002 “Drošības pasākumu nodrošināšana aktīvās atpūtas un kultūras aktivitātēs Jēkabpils novadā” realizācijai. Šī fonda finansējumu EUR 7741 iekļaut ieņēmumos projektam Nr.20-05-AL24-A019.2202-000004 “Veselīga dzīvesveida veicinošas infrastruktūras uzlabošana Jēkabpils novada Zasas ciemā” un EUR 6563 projektam Nr.20-05-AL24-A019.2204-000002 “Daugavas krasta atpūtas vietas izveide un labiekārtošana Jēkabpils novadā”. EUR 9200 plānot finansējumu Eiropas Sociālā fonda finansētā projekta Nr.8.3.4.0/16/I/001 “Atbalsts priekšlaicīgas mācību pārtraukšanas samazināšanai” projektu konkursam “Priekšlaicīgas mācību pārtraukšanas riska jauniešu iesaiste jaunatnes iniciatīvu projektos”. Iekļaut ieņēmumos avansu EUR 87930 ERASMUS+ programmas stratēģiskās partnerības projekta Nr.2020-1-LV01-KA201-077558 “The Knowledge of Languages-a World without Borders” realizācijai.
4. Ieņēmumu kods 19.2.0.0. EUR **-1050.** Precizēt EUR 1050 saņemtās dalības maksas no Sēlijas apvienības pašvaldībām Sēlijas novadu jauniešu apvienības “SēJa” pasākumu organizēšanai uz ieņēmumu kodu 21.4.0.0.
5. Ieņēmumu kods 21.4.0.0. EUR **1050**. Iekļaut ieņēmumos EUR 1050 saņemtās dalības maksas no Sēlijas apvienības pašvaldībām Sēlijas jauniešu apvienības “SēJa” pasākumu organizēšanai.

**Veikt grozījumus pamatbudžeta izdevumos (1.pielikums):**

1. Funkcionālā kategorija **01.000 Vispārējie valdības dienesti. EUR -6790**. Samazināt pašvaldības centralizētās grāmatvedības 2020.gada budžetā plānotos līdzekļus informācijas tehnoloģiju pakalpojumiem, kas vienlaikus iekļauti vairākos ekonomiskās klasifikācijas kodos. Veikt piešķirtā finansējuma precizēšanu ekonomiskās klasifikācijas kodos ieņēmumu un izdevumu tāmju ietvaros.
2. Funkcionālā kategorija **03.000** **Sabiedriskā kārtība un drošība. EUR 1890.** Palielināt finansējumu Rubenes pagasta pārvaldes sabiedriskās kārtības un drošības tāmē par EUR 1890 riepu iegādei ugunsdzēsības automašīnai Renault 85.150.
3. Funkcionālā kategorija **05.000** **Vides aizsardzība. EUR 12120.** Par EUR 3400 palielināt izdevumus bioloģiskās daudzveidības nodrošināšanai Rubenes parka, Zasas parka un citās teritorijās no dabas resursu nodokļa finansējuma. Atbilstoši Zemkopības ministrijas 2020.gada 21.septembra lēmumam Nr.4.1-29e/1936/2020 “Par Zivju fonda padomes 2020.gada 11.septembra sēdes lēmumiem par iesniegtajiem projektiem” iekļaut budžetā EUR 3080 Zivju fonda finansētā projekta realizācijai. Par EUR 300 palielināt finansējumu Dignājas pagasta pārvaldes atkritumu savākšanas, izvešanas no apdzīvotām vietām un teritorijām ārpus apdzīvotām vietām un atkritumu utilizācijas izdevumiem. Par EUR 300 palielināt Leimaņu pagasta pārvaldes notekūdeņu apsaimniekošanas tāmi. Palielināt finansējumu par EUR 335 Rubenes parka apsaimniekošanai ilggadīgo apstādījumu izveidei, Zasas parka apsaimniekošanai EUR 4805.
4. Funkcionālā kategorija **06.000 Teritoriju un mājokļu apsaimniekošana. EUR 356699.** Palielināt novada īpašuma apsaimniekošanas un pakalpojumu sniegšanas izdevumu tāmi par EUR 21156 ar pašvaldības nekustamā īpašuma ierakstīšanu zemesgrāmatā saistītiem izdevumiem: uzmērīšanai, situācijas plānu izgatavošanai, vērtētāju pakalpojumiem, citiem izdevumiem. Investīciju projekta “Autoceļa Nr.7-7 Upespriekulāni-Ziedi atjaunošana Kalna pagastā, Jēkabpils novadā” realizācijai iekļaut izdevumos EUR 72445. Investīciju projekta “Moču ielas un pašvaldības autoceļa Nr.4-1 Rubeņi-Asare atjaunošana Rubenes pagastā, Jēkabpils novadā” realizācijai plānot EUR 60777. Plānot EUR 68325 autoceļa Nr.3-6 Tālivaldes-Piesaules-Krusts seguma atjaunošanai Dunavas pagastā, EUR 43003 pārējo ceļu seguma atjaunošanai. Par EUR 36797 palielināt nekustamā īpašuma būvniecības un pārbūves projektēšanas izmaksas. No teritoriālās plānošanas un projektu tāmes novirzīt EUR 3385 uz 08.000 funkcionālo kategoriju projektu līdzfinansējumam. Par EUR 3835 palielināt Ābeļu pagasta pārvaldes teritoriju un mājokļu uzturēšanas izdevumus, EUR 4500 Dignājas pagasta pārvaldes, EUR 14761 Dunavas pagasta pārvaldes, Kalna pagasta pārvaldes EUR 6000, Leimaņu pagasta pārvaldes EUR 16320, Rubenes EUR 1665, Zasas EUR 10500 tāmes. Veikt piešķirtā finansējuma precizēšanu ekonomiskās klasifikācijas kodos ieņēmumu un izdevumu tāmju ietvaros.
5. Funkcionālā kategorija **08.000** **Atpūta, kultūra un reliģija. EUR -5545.** Par EUR 21171 samazināt plānotos izdevumus nenotikušajiem Latvijas Skolu jaunatnes dziesmu un deju svētkiem 2020.gada vasarā un EUR 10600 novada sporta pasākumiem, kas nenotika plānotajā apjomā saistībā ar Covid-19 ierobežojumiem. Finansējumu EUR 4800 novirzīt Sēlijas novadu jauniešu apvienības "SēJa" rīkoto pasākumu izdevumiem, EUR 2700 biedrību finansēšanai. Par EUR 1101 palielināt pašvaldības līdzfinansējuma daļu projektam Nr.19-05-AL24-A019.2204-000001 “Rakstnieka Aleksandra Grīna parka izveide Jēkabpils novada Kalna pagastā”. Iekļaut izdevumos finansējumu Eiropas Lauksaimniecības fonda lauku attīstībai finansēto projektu realizācijai: EUR 1152 projektam Nr.20-05-AL24-A019.2201-000002 “Drošības pasākumu nodrošināšana aktīvās atpūtas un kultūras aktivitātēs Jēkabpils novadā”, EUR 8734 projektam Nr.20-05-AL24-A019.2202-000004 “Veselīga dzīvesveida veicinošas infrastruktūras uzlabošana Jēkabpils novada Zasas ciemā”, EUR 7739 projektam Nr.20-05-AL24-A019.2204-000002 “Daugavas krasta atpūtas vietas izveide un labiekārtošana Jēkabpils novadā”. Veikt piešķirtā finansējuma precizēšanu ekonomiskās klasifikācijas kodos ieņēmumu un izdevumu tāmju ietvaros.
6. **09.000** **Izglītība. EUR 468501.** Iekļaut izdevumos finansējumu EUR 289756 pēc 2020.gada 29.septembra Ministru kabineta rīkojuma Nr.574 “Par mērķdotāciju sadalījumu pašvaldībām-pašvaldību izglītības iestādēm” novada izglītības iestāžu pedagoģisko darbinieku darba samaksai un valsts sociālās apdrošināšanas obligātajām iemaksām laika periodam no 2020.gada 1.septembra līdz 2020.gada 31.decembrim. Atbilstoši 2020.gada 29.oktobra domes lēmumam Nr.348 pamata un vispārējās izglītības iestāžu pedagogu darba atlīdzībai plānots EUR 255048, pēc domes lēmuma Nr.349 EUR 23736 sadalīts no piecu gadu vecuma bērnu apmācība nodarbināto pedagogu darba atlīdzībai un pēc domes lēmuma NR.350 EUR 10972 interešu izglītības programmu pedagogu darba atlīdzībai. Novirzīt EUR 9200 Eiropas Sociālā fonda finansētā projekta Nr.8.3.4.0/16/I/001 “Atbalsts priekšlaicīgas mācību pārtraukšanas samazināšanai” projektu konkursa “Priekšlaicīgas mācību pārtraukšanas riska jauniešu iesaiste jaunatnes iniciatīvu projektos” realizācijai. Par EUR 87930 palielināt izdevumus ERASMUS+ programmas stratēģiskās partnerības projekta Nr.2020-1-LV01-KA201-077558 “The Knowledge of Languages-a World without Borders” realizācijai. Piešķirt EUR 21000 Ābeļu, Dignājas, Rubeņu pamatskolām un Zasas vidusskolai materiāli tehniskās bāzes pilnveidošanai interaktīvo ekrānu iegādei. Par EUR 20000 palielināt izglītības iestāžu izdevumus informācijas tehnoloģiju un datoraprīkojuma iegādei, tai skaitā, lai nodrošinātu attālināta darba iespējas Covid-19 apstākļos. Par EUR 7942 palielināt mācību līdzekļu un aprīkojuma iegādi. Piešķirt EUR 1490 Dignājas pamatskolas dalībai Latvijas valsts budžeta finansētās programmas "NVO fonds" projektā, sadarbībā ar biedrību "Silta sirds", sertificētu šūpoļu "Lielā ligzda" iegādei un uzstādīšanai skolas teritorijā. Palielināt Rubeņu pamatskolas pirmsskolas izglītības iestādes “Zelta sietiņš” ieņēmumu un izdevumu tāmi par EUR 5668 nojumes izbūvei āra nodarbībām. Pēc telpu pārbūves un paplašināšanas Zaļā ielā 8, Zasā piešķirt Zasas vidusskolas pirmsskolas telpu aprīkojuma iegādei EUR 6640, Ābeļu pamatskolas pirmsskolas telpu aprīkošanai EUR 3430. Precizēt finansējumu par EUR 15445, palielinot izdevumus Zasas vidusskolas sporta zāles jumta seguma maiņai, ventilācijas un apkures sistēmas uzlabošanai pēc iepirkuma rezultātiem. Veikt piešķirtā finansējuma precizēšanu ekonomiskās klasifikācijas kodos ieņēmumu un izdevumu tāmju ietvaros.

**Pašvaldības aizņēmumi**

Iekļaut budžeta grozījumos aizņēmumu **EUR 128212** atbilstoši 2020.gada 10.septembrī noslēgtajam Valsts kases aizdevuma līgumam ar trančes Nr.P-305/2020 projektam “Administrācijas telpu daļas pārbūve par pirmsskolas izglītības iestādei aprīkotām telpām un telpu grupas lietošanas veida maiņu Jēkabpils novada Zasas pagastā”. Finansējums saņemts ekonomisko un sociālo seku mazināšanai un novēršanai saistībā ar Covid-19 izplatību pēc 2020.gada 14.jūlija Ministru kabineta noteikumiem Nr.456 “Noteikumi par nosacījumiem un kārtību, kādā pašvaldībām izsniedz valsts aizdevumu ārkārtējās situācijas ietekmes mazināšanai un novēršanai saistībā ar Covid-19 izplatību” un 2020.gada 26.augusta Ministru kabineta rīkojumu Nr.475 “Par atbalstītajiem pašvaldību investīciju projektiem Valsts aizdevuma piešķiršanai ārkārtējās situācijas ietekmes mazināšanai un novēršanai saistībā ar Covid-19 izplatību”.

Plānot aizņēmumu **EUR 29831** ar 2020.gada 20.oktobra Ministru kabineta rīkojumu Nr.616 “Par atbalstītajiem pašvaldību investīciju projektiem Valsts aizdevuma piešķiršanai ārkārtējās situācijas ietekmes mazināšanai un novēršanai saistībā ar Covid-19 izplatību” atbalstītajam investīciju projektam “Autoceļa Nr.7-7 Upespriekulāni-Ziedi atjaunošana Kalna pagastā, Jēkabpils novadā”.

Iekļaut aizņēmumu plānā **EUR 42544** investīciju projekta “Moču ielas un pašvaldības autoceļa Nr.4-1 Rubeņi-Asare atjaunošana Rubenes pagastā, Jēkabpils novadā” realizācijai, kas apstiprināts ar 2020.gada 20.oktobra Ministru kabineta rīkojumu Nr.616 “Par atbalstītajiem pašvaldību investīciju projektiem Valsts aizdevuma piešķiršanai ārkārtējās situācijas ietekmes mazināšanai un novēršanai saistībā ar Covid-19 izplatību”.

Aizņēmumu ņemšana investīciju projektu realizācijai saskaņota ar Apvienojamo pašvaldību finanšu komisiju atbilstoši normatīvajos aktos noteiktajai kārtībai.

Jēkabpils novada domes priekšsēdētājs Aivars Vanags